
48                                                  DR 31.7.2018                                                                         

 

 

Kedua, dalam perkara perbahasan yang dibangkitkan oleh Yang Berhormat 
Keningau-  Yang Berhormat Keningau adakah?  Tidak ada tidak payahlah saya jawab kerana 
sifatnya pun teknikal. Saya boleh jawab secara bertulis. Tidak ada, tidak payahlah ya.  
Mungkin dia tidak tahu yang jawapannya akan beliau- apa pun saya sebutkan untuk kawan-
kawan, sahabat-sahabat, Yang Berhormat-Yang Berhormat dari Sabah secara umumnya.   

Yang Berhormat Keningau telah membangkitkan bagaimana kementerian baharu di 
Sabah. Ini satu isu yang agak teknikal tetapi penting. Telah membangkitkan bagaimana 
kementerian baharu di Sabah iaitu Kementerian Kesihatan dan Kesejahteraan Rakyat Sabah 
boleh berfungsi dengan baik dan tidak ada pertindihan kuasa dengan Kementerian Kesihatan 
Malaysia. Ini adalah penting untuk pentadbiran sesebuah negeri tahu apakah tindih-tindannya 
atau bagaimanakah ia boleh bersifat complimentary dan boleh bergandingan dengan usaha 
ataupun kementerian di peringkat Persekutuan khususnya Kementerian Kesihatan dan 
Kesejahteraan Rakyat Sabah.   

Untuk makluman Yang Berhormat dan juga kawan-kawan yang lain dari Sabah dan 
Sarawak khususnya, bidang kuasa Kementerian Kesihatan Malaysia ini adalah meliputi 
penyediaan sumber manusia serta kewangan dan terpakai untuk semua hospital kerajaan 
berkaitan, klinik kesihatan daerah dan semua fasiliti kesihatan yang disediakan untuk 
kemudahan semua rakyat.  Perkara ini adalah selari dengan Perlembagaan Persekutuan 
Jadual Kesembilan, Perkara 74/77, Senarai Perundangan, Senarai Satu, Senarai 
Persekutuan, the Federal List dalam Perkara 14. Kita akan dapati semua atas portfolio 
ataupun tanggungjawab perubatan kesihatan ini adalah termasuk dalam bidang kuasa 
Parlimen.   

Adapun manakala merujuk kepada Jadual Kesembilan, Perkara 74/77 juga, Senarai 
Tiga, Senarai Bersama juga turut menggariskan bahawa perkara berkaitan kesihatan awam, 
kebersihan walaupun tidak termasuk kebersihan di Ibu Kota Persekutuan dan pencegahan 
penyakit adalah di bawah bidang kuasa bersama. Bidang kuasa bersama Parlimen dan juga 
Dewan Undangan Negeri.  

Seperti mana yang diamalkan pada masa lalu, negeri di Malaysia di bawah 
pemerintahan ketua kerajaan masing-masing sama ada Menteri Besar ataupun Ketua 
Menterinya, memang telah wujud portfolio yang melaksanakan tugas-tugas kesihatan di 
bawah Majlis Mesyuarat Kerajaan Negeri atau Exco. Jadi portfolio ini dikenali sebagai Exco 
Kesihatan Negeri manakala di Sabah portfolio ini dikenali Kementerian Kesihatan di peringkat 
negeri.   

Dengan kata lain Yang Berhormat, fungsi dan peranan portfolio Kementerian 
Kesihatan dan Kesihatan Rakyat di Sabah antaranya adalah seperti membantu dalam aspek 
kawalan pencegahan penyakit, menyediakan kemudahan bagi rakyat untuk mendapatkan 
perkhidmatan kesihatan, membincangkan isu-isu berkaitan dengan pembangunan tanah dan 
juga fasiliti-fasiliti kesihatan.  

Semua itu sebagai kerja ataupun bidang tugas Exco Kesihatan. Samalah juga 
dengan negeri-negeri lain.  Tidak ada masalah di situ. Contohnya kalau Exco Kesihatan Johor 
melaksanakan aktiviti kawalan dan pencegahan denggi, manakala Exco Kesihatan Selangor 
melaksanakan contohnya Skim Peduli Sihat. Jadi bidang kuasa itu tidaklah suatu yang 
sifatnya bersilang ataupun mutually exclusive tetapi sebaliknya ia saling menyokong dan 
membantu.   

Jadi Kementerian Kesihatan Malaysia mengalu-alukan inisiatif yang diambil oleh 
Kerajaan Negeri Sabah dalam menubuhkan Kementerian Kesihatan dan Kesejahteraan 
Rakyat di peringkat negeri sebagai usaha untuk membantu Kerajaan Pusat dalam 
mempertingkatkan lagi tahap kesihatan rakyat di negara ini.  

Itu saya kira adalah secara ringkasnya untuk Yang Berhormat Keningau. Yang 
Berhormat Keningau memahami bahawa tidak ada percanggahan dari sudut peruntukan 
Perlembagaan Persekutuan dalam Jadual Kesembilan itu.  

 

 



Kedua, dalam perkara perbahasan yang dibangkitkan oleh Yang Berhormat Keningau- Yang Berhormat Keningau adakah? Tidak ada tidak payahlah saya jawab kerana sifatnya pun teknikal. Saya boleh jawab secara bertulis. Tidak ada, tidak payahlah ya. Mungkin dia tidak tahu yang jawapannya akan beliau- apa pun saya sebutkan untuk kawan- kawan, sahabat-sahabat, Yang Berhormat-Yang Berhormat dari Sabah secara umumnya. Yang Berhormat Keningau telah membangkitkan bagaimana kementerian baharu di Sabah. Ini satu isu yang agak teknikal tetapi penting. Telah membangkitkan bagaimana kementerian baharu di Sabah iaitu Kementerian Kesihatan dan Kesejahteraan Rakyat Sabah boleh berfungsi dengan baik dan tidak ada pertindihan kuasa dengan Kementerian Kesihatan Malaysia. Ini adalah penting untuk pentadbiran sesebuah negeri tahu apakah tindih-tindannya atau bagaimanakah ia boleh bersifat complimentary dan boleh bergandingan dengan usaha ataupun kementerian di peringkat Persekutuan khususnya Kementerian Kesihatan dan Kesejahteraan Rakyat Sabah. Untuk makluman Yang Berhormat dan juga kawan-kawan yang lain dari Sabah dan Sarawak khususnya, bidang kuasa Kementerian Kesihatan Malaysia ini adalah meliputi penyediaan sumber manusia serta kewangan dan terpakai untuk semua hospital kerajaan berkaitan, klinik kesihatan daerah dan semua fasiliti kesihatan yang disediakan untuk kemudahan semua rakyat. Perkara ini adalah selari dengan Perlembagaan Persekutuan Jadual Kesembilan, Perkara 74/77, Senarai Perundangan, Senarai Satu, Senarai Persekutuan, the Federal List dalam Perkara 14. Kita akan dapati semua atas portfolio ataupun tanggungjawab perubatan kesihatan ini adalah termasuk dalam bidang kuasa Parlimen. Adapun manakala merujuk kepada Jadual Kesembilan, Perkara 74/77 juga, Senarai Tiga, Senarai Bersama juga turut menggariskan bahawa perkara berkaitan kesihatan awam, kebersihan walaupun tidak termasuk kebersihan di Ibu Kota Persekutuan dan pencegahan penyakit adalah di bawah bidang kuasa bersama. Bidang kuasa bersama Parlimen dan juga Dewan Undangan Negeri. Seperti mana yang diamalkan pada masa lalu, negeri di Malaysia di bawah pemerintahan ketua kerajaan masing-masing sama ada Menteri Besar ataupun Ketua Menterinya, memang telah wujud portfolio yang melaksanakan tugas-tugas kesihatan di bawah Majlis Mesyuarat Kerajaan Negeri atau Exco. Jadi portfolio ini dikenali sebagai Exco Kesihatan Negeri manakala di Sabah portfolio ini dikenali Kementerian Kesihatan di peringkat negeri. Dengan kata lain Yang Berhormat, fungsi dan peranan portfolio Kementerian Kesihatan dan Kesihatan Rakyat di Sabah antaranya adalah seperti membantu dalam aspek kawalan pencegahan penyakit, menyediakan kemudahan bagi rakyat untuk mendapatkan perkhidmatan kesihatan, membincangkan isu-isu berkaitan dengan pembangunan tanah dan juga fasiliti-fasiliti kesihatan. Semua itu sebagai kerja ataupun bidang tugas Exco Kesihatan. Samalah juga dengan negeri-negeri lain. Tidak ada masalah di situ. Contohnya kalau Exco Kesihatan Johor melaksanakan aktiviti kawalan dan pencegahan denggi, manakala Exco Kesihatan Selangor melaksanakan contohnya Skim Peduli Sihat. Jadi bidang kuasa itu tidaklah suatu yang sifatnya bersilang ataupun mutually exclusive tetapi sebaliknya ia saling menyokong dan membantu. Jadi Kementerian Kesihatan Malaysia mengalu-alukan inisiatif yang diambil oleh Kerajaan Negeri Sabah dalam menubuhkan Kementerian Kesihatan dan Kesejahteraan Rakyat di peringkat negeri sebagai usaha untuk membantu Kerajaan Pusat dalam mempertingkatkan lagi tahap kesihatan rakyat di negara ini. Itu saya kira adalah secara ringkasnya untuk Yang Berhormat Keningau. Yang Berhormat Keningau memahami bahawa tidak ada percanggahan dari sudut peruntukan Perlembagaan Persekutuan dalam Jadual Kesembilan itu.